CELEX: 62016TA0061
Language: hr
Date: 2017-12-07 00:00:00
Title: Predmet T-61/16: Presuda Općeg suda od 7. prosinca 2017. – Coca-Cola protiv EUIPO-a – Mitico (Master) („Žig Europske unije — Postupak povodom prigovora — Prijava za registraciju figurativnog žiga Europske unije Master — Raniji figurativni žig Europske unije Coca-Cola i raniji nacionalni figurativni žig C — Relativni razlog za odbijanje — Nepošteno iskorištavanje ugleda ranijih žigova — Dokazi o komercijalnoj uporabi znaka koji sadržava žig za koji je zatražena registracija izvan Unije — Logički zaključak — Odluka donesena nakon što je Opći sud poništio raniju odluku — Članak 8. stavak 5. i članak 65. stavak 6. Uredbe (EZ) br. 207/2009 (koji su postali članak 8. stavak 5. i članak 72. stavak 6. Uredbe (EU) 2017/1001)”)

29.1.2018   
            
            
               HR
            
            
               Službeni list Europske unije
            
            
               C 32/22
            
         Presuda Općeg suda od 7. prosinca 2017. – Coca-Cola protiv EUIPO-a – Mitico (Master)
   (Predmet T-61/16) (1)
   
   ((„Žig Europske unije - Postupak povodom prigovora - Prijava za registraciju figurativnog žiga Europske unije Master - Raniji figurativni žig Europske unije Coca-Cola i raniji nacionalni figurativni žig C - Relativni razlog za odbijanje - Nepošteno iskorištavanje ugleda ranijih žigova - Dokazi o komercijalnoj uporabi znaka koji sadržava žig za koji je zatražena registracija izvan Unije - Logički zaključak - Odluka donesena nakon što je Opći sud poništio raniju odluku - Članak 8. stavak 5. i članak 65. stavak 6. Uredbe (EZ) br. 207/2009 (koji su postali članak 8. stavak 5. i članak 72. stavak 6. Uredbe (EU) 2017/1001)”))
   (2018/C 032/29)
   Jezik postupka: engleski
   
      Stranke
   
   
      Tužitelj: The Coca-Cola Company (Atlanta, Georgia, SjedinjeneAmeričke Države) (zastupnici: S. Malynicz, QC, S. Baran, barrister, D. Stone i A. Dykes, solicitors)
   
      Tuženik: Ured Europske unije za intelektualno vlasništvo (zastupnik: J. Crespo Carrillo, agent)
   
      Druga stranka u postupku pred žalbenim vijećem EUIPO-a, intervenijent u postupku pred Općim sudom: Modern Industrial & Trading Investment Co. Ltd (Mitico) (Damask, Sirija) (zastupnik: A.-E. Malami, odvjetnik)
   
      Predmet
   
   Tužba protiv odluke četvrtog žalbenog vijeća EUIPO-a od 2. prosinca 2015. (predmet R 1251/2015-4), koja se odnosi na postupak povodom prigovora između društava The Coca-Cola Company i Mitico.
   
      Izreka
   
   
               1.
            
            
               Poništava se odluka četvrtog žalbenog vijeća Ureda Europske unije za intelektualno vlasništvo (EUIPO) od 2. prosinca 2015. (predmet R 1251/2015-4).
            
         
               2.
            
            
               EUIPO će, osim vlastitih troškova, snositi i troškove društva The Coca-Cola Company, uključujući troškove nastale pred žalbenim vijećem EUIPO-a.
            
         
               3.
            
            
               Društvo Modern Industrial & Trading Investment Co. Ltd (Mitico) snosit će vlastite troškove.
            
         
      (1)  SL C 111, 29. 3. 2016.